b"\n_START_ARTICLE_\nMatthew Fox\n_START_SECTION_\nBiografia\n_START_PARAGRAPH_\nVa comen\xc3\xa7ar els seus estudis a la Deerfield Academy a Massachusetts des d'on va passar a la Universitat de Col\xc3\xbambia, en la qual va destacar com jugador de futbol americ\xc3\xa0 mentre estudiava Econ\xc3\xb2miques en un intent d'acabar treballant a Wall Street. El dest\xc3\xad va voler que la mare de la seva promesa, que tenia una ag\xc3\xa8ncia de models, el convenc\xc3\xa9s per a treballar com a model, comen\xc3\xa7ant aix\xc3\xad a realitzar anuncis per a televisi\xc3\xb3 en els quals aviat va comen\xc3\xa7ar a demostrar les seves qualitats dram\xc3\xa0tiques._NEWLINE_Fox es va donar a con\xc3\xa8ixer als Estats Units pel seu paper a la s\xc3\xa8rie d'\xc3\xa8xit Party of Five, guanyadora del Globus d'Or el 1996 a la millor s\xc3\xa8rie dram\xc3\xa0tica. Altres treballs seus destacats s\xc3\xb3n el seu paper protagonista a la s\xc3\xa8rie Haunted i el telefilm Behind the Mask._NEWLINE_Des de 2004 interpreta el paper de Jack Shepard a la s\xc3\xa8rie Lost, amb la qual va saltar a la fama. A la s\xc3\xa8rie realitza el paper de metge i l\xc3\xadder del grup de supervivents de l'illa. Durant la seva estada s'adona que els seus estudis de medicina no s\xc3\xb3n gens \xc3\xbatils sense el material adequat."